19/06/2018 | Administración LocalMunicipal
Ribeira
Anuncio de ordenanzas doing business

ANUNCIO O Pleno da Corporación, na sesión de data 26 de marzo de 2018, adoptou os seguintes acordos: Primeiro. –Aprobar a modificación das seguintes ordenanzas: 1. ORDENANZA FISCAL A.1, reguladora do imposto sobre bens inmobles.2. ORDENANZA fiscal A.2, reguladora do imposto sobre actividades económicas.3. ORDENANZA FISCAL A.4, reguladora do imposto sobre construcións, instalacións e obras. Segundo. –Aprobar os textos refundidos das ordenanzas modificadas. O acordo de aprobación inicial foi publicado no Boletín Oficial da Provincia n.º 66, do 9 de abril, abríndose o prazo de exposición pública previsto nos artigos 49 da Lei 7/1985, e 17 do RD 2/2004, a efectos de reclamacións e suxestións perante o Pleno, a contar dende a data de publicación do presente acordo. Non tendo sido presentadas ningunha reclamación, enténdese definitivamente adoptado o acordo ate o de agora provisional, sen necesidade dun novo acordo plenario (artigo 17.3 RDL 2/2004), procédese á publicación deste acordo, xunto co texto íntegro das ordenanzas, a efectos da súa entrada en vigor (artigo 17.4 RDL 2/2004). Riveira, 14 de xuño de 2018. O alcalde Manuel Ruiz Rivas ORDENANZAS REGULADORAS DE TAXAS E PREZOS PÚBLICOS A. Ordenanzas reguladoras de impostos. A. ORDENANZA FISCAL REGULADORA DO IMPOSTO SOBRE BENS INMOBLES ARTIGO 1.–Normativa aplicable. O imposto sobre bens inmobles rexerase:  Polas normas reguladoras do mesmo, contidas no R. D. L.2/2004, do 5 de marzo, polo que se aproba o texto refundido da Lei reguladora das Facendas Locais, e polas demais disposicións legais e regulamentarias que complementen e desenrolen.  Pola presente Ordenanza fiscal. ARTIGO 2.–Feito impoñible. Constitúe o feito impoñible do imposto a titularidade dos seguintes dereitos sobre os bens inmobles rústicos e urbanos e sobre os inmobles de características especiais.  Dunha concesión administrativa sobre os propios inmobles ou sobre os servizos públicos a que estean afectos.  Dun dereito real de superficie.  Dun dereito real de usufruto.  Do dereito de propiedade. A realización do feito impoñible que corresponda, dos definidos no artigo 2.º polo orde establecido, determinará a non suxeición do inmoble ás restantes modalidades no mesmo previstas. Ós efectos deste imposto terán a consideración de bens inmobles rústicos, de bens inmobles urbanos e de bens inmobles de características especiais os definidos como tales nas normas reguladoras do Catastro Inmobiliario. O carácter urbano ou rústico do inmoble dependerá da natureza do solo. Non están suxeitos o imposto:  As estradas, os camiños, as demais vías terrestres e os bens de dominio público marítimo-terrestre e hidráulico, sempre que sexan de aproveitamento público e gratuíto.  Os seguintes bens inmobles de propiedade deste Concello: 1. Os de dominio público afectos ó uso público.2. Os de dominio público afectos a un servizo público xestionado directamente polo Concello e os bens patrimoniais, excepto cando se trate de inmobles cedidos a terceiros mediante contraprestación. ARTIGO 3.–Exencións.1. Exencións directas de aplicación de oficio:  Os que sendo propiedade do Estados, das Comunidades Autónomas ou das Entidades Locais que estean directamente afectos á seguridade cidadá e ós servizos educativos e penitenciarios, así como os do Estado afectos á Defensa Nacional.  Os bens comunais e os montes veciñais en man común.  Os da Igrexa Católica, nos termos previstos no Acordo entre o Estado Español e a Santa Sede sobre asuntos económicos, do 3 de xaneiro de 1979, e os das Asociacións confesionais non católicas legalmente recoñecidas, nos termos establecidos nos respectivos acordos de cooperación subscritos en virtude do disposto no artigo 16 da Constitución.  Os da Cruz Vermella Española.  Os inmobles ós que sexa de aplicación  Os inmobles ós que sexa de aplicación a exención en virtude dos Convenios Internacionais en vigor e, a condición de reciprocidade, os dos Gobernos estranxeiros destinados a súa representación diplomática, consular, ou ós seus organismos oficiais.  A superficie dos montes poboados con especies de crecemento lento regulamentariamente determinadas, que o seu principal aproveitamento sexa a madeira ou a cortiza, sempre que a densidade do arbolado sexa a propia ou normal da especie de  Que se trate.  Os terreos ocupados polas liñas de ferrocarrís e os edificios enclavados nos mesmos terreos, que están dedicados a estacións, almacéns ou a calquera outro servizos indispensable para a explotación de ditas liñas. Non están exentos, polo tanto, casas destinadas a vivendas dos empregados, as oficinas de dirección nin as instalacións fabrís.2. Exencións directas de carácter rogado:  Os inmobles que se destinen ó ensino por centros docentes acollidos, total ou parcialmente, ó réxime de concertos educativos, en canto á superficie afectada ó ensino concertado.  Os declarados expresa e individualmente monumento ou xardín histórico de interese cultural, mediante Real Decreto na forma establecida polo artigo 9 da Lei 16/1985, do 25 de xuño, e inscrito no Rexistro Xeral a que se refire o artigo 12 como integrantes do  Patrimonio Histórico Artístico Español, así como os comprendidos nas disposicións adicionais primeira, segunda e quinta de dita Lei. Esta exención alcanzará exclusivamente ós bens que reúnan os requisitos establecidos no artigo 62.2 do R. D. L.  2/2004.  A superficie dos montes nos que se realicen repoboacións forestais ou rexeneración de masas arboradas suxeitas a proxectos de ordenación ou plans técnicos aprobados pola Administración forestal. Esta exención terá unha duración de quince anos, contando a partir do período impositivo seguinte a aquel no que se realice a súa solicitude.3. Exencións potestativas.  Os bens inmobles de natureza urbana, cando a súa cota sexa inferior a 2,40 €.  Os bens inmobles de natureza rústica, no caso de que para cada suxeito pasivo, a cota correspondente á totalidade dos bens rústicos posuídos no termo municipal sexa inferior a 4,80 €.  Estarán exentos os centros sanitarios de titularidade pública e ámbito comarcal, nos termos establecidos a continuación: – A exención deberá ser solicitada polo interesado con carácter previo ao inicio de cada exercicio fiscal, antes do 1 de febreiro. – O Concello valorará a solicitude así presentada, procedendo á súa resolución, motivada. O Concello poderá denegar a solicitude formulada por razóns de interese público. A falta de resolución expresa suporá a desestimación da solicitude. – O Concello e o titular dos centros acollidos á esta exención poderán asinar convenios que estendan o disfrute deste beneficio ao período plurianual que nos mesmos se determine, estando tales convenios supeditados aos acordos que adopte o Pleno en relación a esta exención.4. As exencións de carácter rogado, sexan directas ou potestativas, deberán ser solicitadas polo suxeito pasivo do imposto.5. Con carácter xeral, o efecto da concesión de exencións comezará a partir do exercicio seguinte á data da solicitude e non poderá ter carácter retroactivo. Nembargantes, cando o beneficio fiscal se solicita antes de que a liquidación sexa firme, concederase si na data do devengo do tributo concorren os requisitos esixidos para o seu goce. ARTIGO 4.–Tipo de gravame e contía. O tipo de gravame do imposto sobre bens inmobles aplicable os bens de natureza urbana queda fixado no 0,4%. O tipo de gravame do imposto sobre bens inmobles aplicable os bens de natureza rústica queda fixado no 0,4%. O tipo de gravame do imposto sobre bens inmobles aplicable os ben de características especiais queda fixado no 0,6%. A cota íntegra deste Imposto e o resultado de aplicas á base liquidable o tipo de gravame. A cota líquida obtense minorando a cota íntegra co importe das bonificacións previstas legalmente. ARTIGO 5.–Bonificacións.1. Concederase unha bonificación do 90% na cota íntegra do imposto, sempre que así se solicite polos interesados antes do inicio das obras, ós inmobles que constitúan o obxecto da actividade das empresas de urbanización, construción e promoción inmobiliaria tanto de obra nova como de rehabilitación equiparable a esta, e non figuren entre os bens do seu inmobilizado. O prazo de aplicación desta bonificación comprenderá dende o período impositivo seguinte a aquel no que se inicien as obras ata o posterior ó remate das mesmas, sempre que durante ese tempo se realicen obras de urbanización ou construción efectiva, e sen que, en ningún caso, poida exceder de tres períodos impositivos. Para gozar bonificación, os interesados deberán cumprir os seguintes requisitos:  Acreditación da data de inicio das obras de urbanización ou construción de que se trate, a cal farase mediante certificado do Técnico Director competente das mesmas, visado polo Colexio Profesional.  Acreditación de que a empresa dedicase á actividade de urbanización, construción e promoción inmobiliaria, a cal farase mediante a presentación dos estatutos da sociedade.  Acreditación de que o inmoble obxecto da bonificación é da súa propiedade e non forma parte do inmobilizado, que se fará mediante copia da escritura pública ou alta catastral e certificación do administrador da Sociedade, ou fotocopia do último balance presentado ante a AEAT, a efectos do imposto sobre sociedades.  Fotocopia do alta ou último recibo do imposto sobre actividades económicas. A acreditación dos requisitos anteriores poderase realizar tamén mediante calquera documentación admitida en dereito. Se as obras de nova construción ou de rehabilitación integral afectan a diversos solares, na solicitude detallaranse as referencias catastrais dos diferentes solares.2.–Sempre que así se solicite polos interesados, establécese unha bonificación de ata o 95% da cota íntegra do imposto a favor de inmobles urbanos nos que se desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego, regulada no artigo 74.2 quáter do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. A gradación da porcentaxe de bonificación aplicarase do seguinte xeito: – Ata 95 por cento pola creación de máis de 20 postos de traballo. – O 75 por cento pola creación de entre 11 e 20 postos de traballo – O 50 por cento pola creación de ata 10 postos de traballo. Esta bonificación será de aplicación unicamente a aqueles inmobles nos que teña lugar a implantación dunha nova actividade económica ou empresarial, así como a aqueles outros nos que se amplíen as instalacións sempre e cando implique a creación de emprego. Neste último caso, a bonificación aplicarase unicamente sobre o valor da ampliación. Corresponderá dita declaración ao Pleno da Corporación e acordarase, previa solicitude do suxeito pasivo, polo voto favorable da maioría simple dos seus membros. Dita bonificación aplicarase durante tres exercicios económicos, debendo manterse en todos eles as condicións esixidas que serviron de xustificación para o seu outorgamento. Para a concesión desta bonificación deberán concorrer os seguintes requisitos: Requisitos relativos ao inmoble: a) A titularidade do dereito polo que se solicita a bonificación debe corresponder a persoas físicas ou xurídicas ou ás entidades a que se refire o artigo 35.4 da Lei Xeral Tributaria que desenvolvan en dito inmoble a actividade económica declarada de especial interese municipal por creación de emprego. Por tanto, deberá coincidir o suxeito pasivo do Imposto co empregador dos correspondentes traballadores. b) Non se aplicará esta bonificación a máis dun inmoble do suxeito pasivo. c) No caso de que o inmoble se tivera agrupado, segregado ou sufrise algún tipo de alteración de orde física no período impositivo da solicitude da bonificación que produza unha alteración do valor catastral, dita bonificación non se aplicará ata que o Concello dispoña do novo valor catastral do inmoble no que se desenvolve a actividade económica declarada de interese. Requisitos relativos ao suxeito pasivo:  Esta bonificación poderá aplicarse tanto a empresas de nova creación como ás xa existentes. Requisitos relativos aos traballadores contratados: a) Computaranse unicamente os novos empregos directos e de carácter indefinido, tanto a xornada completa como reducida. Neste último caso, os novos empregos computaranse en proporción á duración da xornada. b) Os contratos indefinidos haberán de manterse, xunto coa media de traballadores da empresa, por un período mínimo de tres anos. c) Non darán dereito á bonificación as contratacións de traballadores que procedan de traslados ou diminucións de plantillas ou postos de traballo doutros centros do suxeito pasivo dou o seu grupo no termo municipal de Riveira. En caso de fusión, absorción, cambio de denominación ou similares, non darán dereito á bonificación as contratacións de traballadores que xa dispuxeran de contrato laboral nunha empresa afectada por este tipo de procesos. d) Os traballadores deberán ter como destino principal ou lugar no que desempeñan a totalidade ou a meirande parte do seu traballo, o inmoble para o que se solicita a bonificación. e) O incremento do número de traballadores con contrato indefinido establecerase como diferenza entre o número de traballadores existente na empresa un ano antes ao momento da solicitude do beneficio fiscal e o existente o ano previo ao anteriormente indicado. Tramitación da bonificación. A bonificación haberá de solicitarse no período impositivo seguinte á creación dos postos de traballo computables para os efectos deste beneficio fiscal, unha vez que transcorrese polo menos un ano desde a creación do último posto de traballo computable. Xunto ca solicitude de bonificación, o interesado achegará a seguinte documentación: 1. Memoria explicativa, integrada por unha descrición da actividade a desenvolver, e que comprenderá unha análise da súa viabilidade.2. Copia dos novos contratos formalizados.3. Declaración dos empregos preexistentes, detallando o seu número e modalidade da xornada.4. Última relación nominal de traballadores remitida á Tesourería Xeral da Seguridade Social antes da creación do primeiro dos postos de traballo computados, consistente ca declaración do punto anterior. A bonificación terá efectos no período impositivo seguinte ao da solicitude, excepto o indicado a continuación para novas construcións ou ampliación de construcións preexistentes. Para o desfrute da bonificación en exercicios sucesivos o interesado deberá aportar a seguinte documentación dentro do mes de decembro do primeiro, segundo, e terceiro exercicio: 1. Última relación nominal de traballadores remitida pola empresa á Tesourería Xeral da Seguridade Social. Na ampliación de construcións preexistentes, o beneficio comezará a disfrutarse no exercicio seguinte ao de entrada en vigor do valor catastral modificado, constituíndo a base da bonificación o incremento de dito valor consecuencia da ampliación.3. As vivendas de protección oficial e as equiparables a estas segundo as normas da Comunidade Autónoma, gozarán dunha bonificación do 50% durante o prazo de tres anos, contados dende o ano seguinte á data de outorgamento da cualificación definitiva. Esta bonificación concederase a petición do interesado, a cal poderase efectuar en calquera momento anterior á terminación dos tres períodos impositivos de duración da mesma e terá efectos, no seu caso, dende o período impositivo seguinte a aquel no que se solicite. Para ter dereito a esta bonificación, os interesados deberán aportar a seguinte documentación: Escrito de solicitude da bonificación.  Fotocopia da alteración catastral.  Fotocopia do certificado de cualificación de V. P. O.  Fotocopia da escritura ou nota simple rexistral do inmoble (se na escritura pública non constara a referencia catastral, fotocopia do recibo do IBI do ano anterior). 4. Os suxeitos pasivos que ostenten a condición de titulares de familia numerosa gozarán dunha bonificación na cota íntegra do inmoble de uso residencial que constitúa a súa residencia habitual, e na que estea empadroado, coas seguintes características: Para a aplicación das bonificacións será requisito imprescindible a súa solicitude polo interesado, na que se deberá acreditar:  O empadroamento na vivenda obxecto de solicitude  A condición e categoría de familia numerosa, por medio do título oficial.  A petición deberá formalizarse antes do último día de febreiro do exercicio no que se pretenda gozar da bonificación.  Esta bonificación tan só afectará á cota tributaria do exercicio no que, dentro do prazo indicado, se tivera presentado a oportuna solicitude.  Non se poderá aplicar a bonificación a mais dunha vivenda por titular.5. As bonificacións de carácter rogado deberán ser solicitadas polo suxeito pasivo do imposto.5. Con carácter xeral, o efecto da concesión de exencións comezará a partir do exercicio seguinte á data da solicitude e non poderá ter carácter retroactivo. DISPOSICIÓN FINAL Esta Ordenanza foi aprobada polo Pleno en sesión celebrada en data 26 de marzo de 2018, e entrará en vigor ao día seguinte da súa publicación no Boletín Oficial da Provincia. ORDENANZAS REGULADORAS DE TAXAS E PREZOS PÚBLICOS A. Ordenanzas reguladoras de impostos. A.2. ORDENANZA FISCAL REGULADORA DO IMPOSTO SOBRE ACTIVIDADES ECONÓMICAS ARTIGO 1.–Normativa aplicable. O imposto sobre actividades económicas rexerase:  Polas normas reguladoras do mesmo, contidas no Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, e polas demais disposicións legais e regulamentarias que complementen e desenrolen.  Polas tarifas e instrución do imposto, aprobadas por Real Decreto Lexislativo 1175/1990, do 28 de setembro, e Real Decreto Lexislativo 1259/1991, do 2 de agosto.  Pola presente Ordenanza fiscal. ARTIGO 2.–Natureza e feito impoñible. O imposto sobre actividades económicas é un tributo directo de carácter real, no que o feito impoñible está constituído polo mero exercicio neste termo municipal de actividades empresariais, profesionais ou artísticas, exérzanse ou non en local determinado e estean ou non especificadas nas tarifas do imposto. Considéranse, ós efectos deste imposto, actividades empresariais as gandeiras, cando teñan carácter independente, as mineiras, industriais, comerciais e de servizos. Non teñen, por conseguinte, tal consideración as actividades agrícolas, as gandeiras dependentes, as forestais e as pesqueiras, non constituíndo feito impoñible polo imposto ningunha delas. Considerase que unha actividade exércese con carácter empresarial, profesional ou artístico, cando supoña a ordenación por conta propia de medios de produción e de recursos humanos ou dun de ámbolos dous, con finalidade de intervir na produción ou distribución de bens ou servizos. O contido das actividades gravadas está definido nas tarifas do imposto. O exercicio das actividades gravadas probarase por calquera medio admisible en dereito, e, en particular, polos contemplados no artigo 3 do Código de Comercio. ARTIGO 4.–Beneficios fiscais.1. Estará exentos do imposto: a) Estado, as Comunidades Autónomas e as Entidades Locais, así como os seus respectivos Organismos do Estado e as Entidades de Dereito público de semellante carácter das Comunidades Autónomas e das Entidades Locais. b) Os suxeitos pasivos que inicien o exercicio da súa actividade, durante os dous primeiros períodos impositivos de este imposto no que se desenrole a mesma. A estes efectos non se considerará iniciado o exercicio da actividade cando a mesma se desenrolase anteriormente baixo outra titularidade, circunstancia que se entenderá concorre, entre outros supostos, nos casos de fusión, escisión ou aportación de ramas de actividade. Esta exención só será aplicable ós suxeitos pasivos que inicien a súa actividade a partir do 1 de xaneiro de 2003. c) Os seguintes suxeitos pasivos:  As persoas físicas.  Os suxeitos pasivos do imposto sobre sociedades, as sociedades civís e as entidades do artigo 35.4 da Lei 58/2003, do 17 de decembro, Xeral Tributaria, que teñan un importe neto de cifra de negocios inferior a 1.000.000 de €.  En canto os contribuíntes do imposto sobre a renda de non residentes, a exención só alcanzará ós que operan en España mediante establecemento permanente, sempre que teñan un importe neto de cifra de negocios inferior a 1.000.000 de € no exercicio anterior. Os efectos de aplicación da exención prevista neste apartado, teranse en conta as regras que recolle a Lei ó respecto. d) As Entidades xestoras da Seguridade Social, e as Mutualidades de Previsión Social reguladas pola Lei 30/1995, do 8 de novembro, de Ordenación e Supervisión dos Seguros Privados. e) Os organismos públicos de investigación e os establecementos de ensino en tódolos seus grados custeados integramente con fondos do Estado, das Comunidades Autónomas, ou das Entidades Locais, ou por Fundacións declaradas benéficas ou de utilidade pública, e os establecementos de ensino en tódolos seus graos que, carecendo de ánimo de lucro, estivesen en réxime de concerto educativo, incluso se facilitasen ós seus alumnos libros ou artigos de escritorio ou lles prestasen servizos de media pensión ou internado e aínda que por excepción vendan no mesmo establecemento os produtos dos obradoiros dedicados ó devandito ensino, sempre que o importe da devandita venda, sen utilidade para ningún particular ou terceira persoa, se destine, exclusivamente, á adquisición de materias primas ou ó sostemento do establecemento. f) As Asociacións e Fundacións de diminuídos físicos, psíquicos e sensoriais, sen ánimo de lucro, polas actividades de carácter pedagóxico, científico, asistencial e de emprego que para o ensino, educación, rehabilitación e tutela de minusválidos realicen, aínda que vendan os produtos dos obradoiros dedicados ós devanditos fins, sempre que o importe da devandita venda, sen utilidade para ningún particular ou terceira persoa, se destine exclusivamente á adquisición de materias primas ou ó sostemento do establecemento. g) A Cruz Vermella española. h) Os suxeitos pasivos ós que lles sexa de aplicación a exención en virtude de tratados ou convenios internacionais. i) Os suxeitos pasivos a que se refiren as letras a), d), h) e i) do apartado anterior non estarán obrigados a presentar declaración de alta na matrícula do imposto.2. Os beneficios regulados nas letras b), e) e f) do apartado 1 anterior terán carácter rogado e concederanse, cando proceda, a instancia de parte.3. O Ministerio de Facenda establecerá en que supostos a aplicación da exención prevista na letra c) do apartado 1 anterior esixirá a presentación dunha comunicación dirixida á Axencia Estatal de Administración Tributaria na que se faga constar que cumpren os requisitos establecidos en dita letra para a aplicación da exención. Dita obriga non se esixirá, en ningún caso, cando se trate de contribuíntes polo imposto da renda das persoas físicas. Os suxeitos pasivos que aplicaran a exención prevista na letra b) do apartado 1 anterior, presentarán a comunicación, no seu caso, o ano seguinte ó posterior ó de inicio da súa actividade. O Ministerio de Facenda establecerá, a estes efectos, o prazo e forma de presentación de dita comunicación, así como os supostos dean que haberá de presentarse por vía telemática. As variacións que poidan afectar á exención prevista na letra c) do apartado 1 anterior, estarase ó previsto no artigo 90 do R. D. L.2/2004, do 5 de marzo, polo que se aproba o texto refundido da lei reguladora das Facendas Locais.4.–Sempre que así se solicite polos interesados, establécese unha bonificación de ata o 95% da cota correspondente para suxeito pasivos que tributen por cota municipal e que desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego que xustifiquen tal declaración, regulada no artigo 88.22 e) do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. A gradación da porcentaxe de bonificación aplicarase do seguinte xeito: – Ata o 95 por cento pola creación de máis de 20 postos de traballo – O 75 por cento pola creación de entre 11 e 20 postos de traballo – O 50 por cento pola creación de ata 10 postos de traballo. No caso de empresas preexistentes, a bonificación aplicarase sobre o incremento da cota tributaria experimentada como consecuencia da ampliación da actividade. Corresponderá dita declaración ao Pleno da Corporación e acordarase, previa solicitude do suxeito pasivo, polo voto favorable da maioría simple dos seus membros. Dita bonificación aplicarase durante tres exercicios económicos, debendo manterse en todos eles as condicións esixidas que serviron de xustificación para o seu outorgamento. Para a concesión desta bonificación deberán concorrer os seguintes requisitos: Requisitos relativos aos traballadores contratados: f) Computaranse unicamente os novos empregos directos e de carácter indefinido, tanto a xornada completa como reducida. Neste último caso, os empregos computaranse en proporción á duración da xornada. g) Os contratos haberán de manterse, xunto coa media de traballadores da empresa, por un período mínimo de tres anos, contados desde o inicio da actividade. h) Non darán dereito á bonificación as contratacións de traballadores que procedan de traslados ou diminucións de plantillas ou postos de traballo doutros centros do suxeito pasivo dou o seu grupo no termo municipal de Riveira. En caso de fusión, absorción, cambio de denominación ou similares, non darán dereito á bonificación as contratacións de traballadores que xa dispuxeran de contrato laboral nunha empresa afectada por este tipo de procesos. i) Os traballadores deberán ter como destino principal ou lugar no que desempeñan a totalidade ou a meirande parte do seu traballo o termo municipal de Riveira. Tramitación da bonificación. A bonificación haberá de solicitarse no período impositivo seguinte á creación dos postos de traballo computables para os efectos deste beneficio fiscal, unha vez que transcorrese polo menos un ano desde a creación do último posto de traballo computable. Xunto ca solicitude de bonificación, o interesado achegará a seguinte documentación: 6. Memoria explicativa, integrada por unha descrición da actividade a desenvolver, e que comprenderá unha análise da súa viabilidade.7. Copia dos novos contratos formalizados.8. Declaración dos empregos preexistentes, detallando o seu número e modalidade da xornada.9. Última relación nominal de traballadores remitida á Tesourería Xeral da Seguridade Social antes da creación do primeiro dos postos de traballo computados, consistente ca declaración do punto anterior. A bonificación terá efectos no período impositivo seguinte ao da solicitude. Para o desfrute da bonificación en exercicios sucesivos o interesado deberá aportar a seguinte documentación dentro do mes de decembro do primeiro, segundo, e terceiro exercicio: 2. Última relación nominal de traballadores remitida pola empresa á Tesourería Xeral da Seguridade Social.5. Sen prexuízo do indicado no apartado anterior, as solicitudes para o recoñecemento de beneficios fiscais deberanse presentar xunto coa declaración de alta no imposto, na Entidade que leve a cabo a xestión censual, e deberán estar acompañadas da documentación acreditativa. O acordo polo cal se accede á petición fixará o exercicio dende o cal o beneficio fiscal entenderase concedido.6. As exencións de carácter rogado que sexan solicitadas antes de que a liquidación correspondente adquira firmeza terán efectos dende o inicio do período impositivo a que se refire a solicitude, sempre que na data do devengo do tributo concorreran os requisitos legalmente esixibles para o goce da exención. ARTIGO 6.–Cota tributaria.1.–A cota tributaria será a resultante de aplicar as tarifas do imposto, incluído o elemento de superficie, o coeficiente de ponderación determinado en función do importe neto da cifra de negocios do suxeito pasivo e o coeficiente que pondere a situación física do local no que se realiza a actividade regulados nesta Ordenanza.2.–Se as sucesivas Leis de Orzamentos Xerais do Estado modificaran as tarifas do imposto e/ou actualizaran as cotas contidas nas mesmas, as devanditas variacións terán plena vixencia e terán efecto dende a súa entrada en vigor. ARTIGO 7.–Coeficiente de incremento. De conformidade co previsto no artigo 86 do R. D. L.2/2004, sobre as cotas municipais fixadas nas tarifas do imposto aplicarase, en todo caso, un coeficiente de ponderación, determinado en función do importe neto da cifra de negocios do suxeito pasivo, segundo o cadro recollido ó efecto no citado artigo. Os efectos da aplicación do coeficiente a que se refire o apartado anterior, o importe neto da cifra de negocios do suxeito pasivo será o correspondente ó conxunto de actividades económicas exercidas polo mesmo e determinarase segundo o previsto no artigo 82.1. c) do R. D. L.2/2004. ARTIGO 8.–Índice de situación.1.–A efectos do previsto no artigo 87 do R. D. L.2/2004, as vías públicas deste Concello clasifícanse en dúas categorías fiscais:  Primeira categoría: polígono industrial de Xarás.  Segunda categoría: resto do municipio.2.–Sobre as cotas incrementadas por aplicación do coeficiente sinalado no artigo 86 do R. D. L.2/2004, e atendendo a categoría fiscal da vía pública onde radica fisicamente o local en que se realiza a actividade económica, establécense os seguintes coeficientes de situación. ARTIGO 9.–Bonificacións.1. Sobre a cota do imposto aplicarase en todo caso as seguintes bonificacións: a) Unha bonificación do 95% ás Cooperativas, así como ás Unións, Federacións e Confederacións das mesmas e ás Sociedades Agrarias de Transformación, en virtude do establecido na Lei 20/1990, do 18 de decembro, sobre Réxime Fiscal das Corporacións. b) Unha bonificación do 50% da cota correspondente, para quen inicie o exercicio de calquera actividade profesional, durante os cinco anos de actividade seguintes á conclusión do segundo período impositivo de desenvolvemento da mesma. O período de aplicación da bonificación caducará transcorridos cinco anos dende a finalización da exención prevista no artigo 82.1. b) do R. D. L.2/2004. ARTIGO 10.–Período impositivo e devengo.1.–O período impositivo coincide co ano natural, agás cando se trate de declaracións de alta, nas que abarcará dende a data de comezo da actividade ata o final do ano natural.2.–O imposto devéngase o primeiro día do período impositivo e as cotas serán irredutibles, agás cando, nos casos de declaración de alta, o día de comezo da actividade non coincida co ano natural, suposto no que as cotas calcularanse proporcionalmente ó número de trimestres naturais que restan para rematar o ano, incluído o de comezo do exercicio da actividade. Así mesmo, e no caso de baixa por cese no exercicio da actividade, as cotas serán prorrateables por trimestres naturais, excluído aquel no que se produza o devandito cese. A tal fin, os suxeitos pasivos poderán solicitar a devolución da parte da cota correspondente ós trimestres naturais nos que non se exerceu a actividade.3.–Tratándose de espectáculos, cando as cotas estean establecidas por actuacións illadas, o devengo prodúcese pola realización de cada unha delas, debéndose presentar as correspondentes declaracións na forma que se estableza regulamentariamente. ARTIGO 11.–Normas de xestión do imposto. É competencia do Concello, que pode delegar segundo o previsto no artigo 7 do R. D. L.2/2004, a xestión tributaria deste imposto, que comprende as funcións de concesión e denegación de beneficios fiscais, realización das liquidacións conducentes á determinación das débedas tributarias, emisión dos instrumentos de cobro, resolución dos expedientes de devolución de ingresos indebidos, resolución dos recursos que se interpoñan contra os devanditos actos, e actuacións para a información e asistencia ó contribuínte. As solicitudes para o recoñecemento de beneficios fiscais deben presentarse na administración municipal ou perante a Administración na que este Concello teña delegada a xestión tributaria, debendo ir acompañadas da documentación acreditativa das mesmas. O acordo polo que se acceda á petición solicitada fixará o exercicio dende o cal o beneficio se entende concedido. Contra os actos de xestión tributaria, competencia do Concello, os interesados poden formular recurso de reposición, previo ó contencioso-administrativo, no prazo dun mes a contar dende a notificación expresa ou a exposición pública dos padróns correspondentes. A interposición de recursos non paraliza a acción administrativa de cobro, a menos que dentro do prazo previsto para interpoñer o recurso o interesado solicite a suspensión da execución do acto impugnado e acompañe garantía suficiente. Non obstante, en casos excepcionais, a Comisión de Goberno pode acordar a suspensión do procedemento, sen prestación de garantía, cando o recorrente xustifique a imposibilidade de presentala ou demostre con claridade a existencia de erros materiais na liquidación que se impugna. O período de cobro para valores-recibo notificados colectivamente fixarase no calendario anual do contribuínte, a aprobar polo Pleno da Corporación, ou no establecido pola Administración na que o Concello teña delegada a xestión tributaria. As liquidacións de ingreso directo deberán ser aboadas nos períodos fixados no artigo 20.2. a) e b) do Regulamento Xeral de Recadación, ou no establecido pola Administración na que o Concello teña delegada a xestión tributaria. Transcorrido o período voluntario de cobranza sen terse efectuado o ingreso, abrirase a vía de constrinximento e aplicarase un recargo do 20%. Cando a débeda tributaria non ingresada se satisfaga antes de que se notificase o debedor a providencia de prema, o recargo de prema será do 10% e non se esixirán os intereses de demora. As cantidades adebedadas devengarán interese de demora dende o día seguinte ó vencemento a débeda en período voluntario ata a data do seu ingreso, aplicándose o devandito interese sobre a débeda tributaria excluído o recargo de prema. Normas xerais de aplicación dos elementos tributarios. As oscilacións en máis ou en menos non superiores ó 20% dos elementos tributarios non alterarán a contía das cotas polas que se veña tributando. Cando as oscilacións de referencia fosen superiores á porcentaxe indicada, as mesmas terán a consideración de variacións a efectos do disposto no parágrafo segundo do artigo 90.2 do R. D. L.2/2004. Tratándose do elemento tributario constituído polo número de obreiros, e en relación ás oscilacións en máis do seu número, o límite máximo sinalado no parágrafo primeiro deste apartado 6 auméntase ata o 50%. ARTIGO 12.–Comprobación e investigación. Nos termos en que se dispoña polo Ministerio de Economía e Facenda, o Concello recabará para se, de non existir delegación na mesma Entidade na que o Concello teña delegado a xestión deste imposto conforme ó previsto no artigo 7 do R. D. L.2/2004, as funcións de inspección do imposto sobre actividades económicas, que comprenderán a comprobación e investigación, a práctica das liquidacións tributarias que no seu caso procedan e a notificación da inclusión, exclusión ou alteración dos datos contidos nos censos, todo iso referido, exclusivamente, ós supostos de tributación por cota municipal. DISPOSICIÓN ADICIONAL PRIMEIRA As modificacións producidas pola Lei de Orzamentos Xerais do Estado ou outra norma de rango legal que afecten a calquera elemento deste imposto, serán de aplicación automática dentro do ámbito desta Ordenanza. DISPOSICIÓN ADICIONAL SEGUNDA En relación coa xestión, liquidación e recadación do imposto sobre actividades económicas, a competencia para evacuar consultas, resolver reclamacións e impoñer sancións corresponderá á Entidade que exerza ditas funcións, cando foran delegadas polo Concello, de conformidade co establecido nos artigos 7, 12 e 13 do R. D. L.2/2004, do 5 de marzo, polo que se aproba o texto refundido da Lei reguladora das Facendas Locais. DISPOSICIÓN FINAL Esta Ordenanza foi aprobada polo Pleno en sesión celebrada en data 26 de marzo de 2018, e entrará en vigor ao día seguinte da súa publicación no Boletín Oficial da Provincia. ORDENANZAS REGULADORAS DE TAXAS E PREZOS PÚBLICOS A. Ordenanzas reguladoras de impostos. A.4 ORDENANZA FISCAL REGULADORA DO IMPOSTO SOBRE CONSTRUCCIÓNS, INSTALACIÓNS E OBRAS ARTIGO 1.–Normativa aplicable. O imposto sobre construcións, instalacións e obras rexerase:  Polas normas reguladoras do mesmo, contidas no R. D. L.2/2004, do 5 de marzo, polo que se aproba o texto refundido da Lei reguladora das Facendas Locais, e polas demais disposicións legais e regulamentarias que complementen e desenrolen.  Pola presente Ordenanza Fiscal. ARTIGO 2.–Feito impoñible.1.–Tal e como dispón o artigo 100.1 do TRLRHL, constitúe o feito impoñible deste imposto, a realización, en todo o termo municipal de Riveira, de calquera construción, instalación ou obra ara a que se esixa a obtención da correspondente licenza de obras ou urbanística, se obtivera ou non a dita licenza ou para a que se esixa presentación de comunicación previa, sempre que a expedición da licenza ou a actividade de control corresponda a este municipio.2.–Son actos no suxeitos a licenza urbanística ou comunicación previa: No será esixible licenza urbanística nas obras de conservación consistentes na substitución de acabados interiores dunha sola vivenda, como solados, alicatados, xesos e pinturas, cando non se encontren protexidos arquitectonicamente, así como a substitución das instalacións propias, todo elo sen prexuízo de contar coas autorizacións necesarias para a retirada de residuos inertes. ARTIGO 3.–Exencións.1.–Tal e como dispón o artigo 100.2 do TRLRHL, está exenta de pago deste imposto a realización de calquera construción, instalación ou obra da que sexa dono o Estado, as Comunidades Autónomas ou as Entidades Locais, que estando suxeitas ó mesmo, vaian a ser directamente destinadas a estradas, ferrocarrís, portos, aeroportos, obras hidráulicas, saneamentos de poboacións e das súas augas residuais, aínda que a súa xestión se leve a cabo por Organismos Autónomos, tanto de tratarse de obras de novo investimento como de conservación. ARTIGO 4.–Suxeitos pasivos.1.–Tal e como dispón o artigo 101.1 do TRLRHL, son suxeitos pasivos deste imposto, a título de contribuínte, as persoas físicas ou xurídicas e as entidades a que se refire o artigo 35.4 da Lei Xeral Tributaria, que sexan donos da construción, instalación ou obra, sexan ou non propietarios do inmoble sobre o que se realice aquela. A estes efectos terá a consideración de dono da construción, instalación ou obra quen soporte os gastos ou o custo de comporte a súa realización.2.–Tal e como dispón o artigo 101.2 do TRLRHL No suposto de que a construción, instalación ou obra non sexa realizada polo suxeito pasivo contribuínte, terá a condición de suxeito pasivo substituto do mesmo os que soliciten as correspondentes licencias ou presenten as correspondentes comunicacións previas, ou os que realicen as construcións, instalacións ou obras. O substituto poderá esixir do contribuínte o importe da cota tributaria satisfeita. ARTIGO 5.–Base impoñible.1.–Tal e como dispón o artigo 102 do TRLRHL, a base impoñible deste imposto está constituída polo custe real e efectivo da construción, instalación ou obra entendéndose por tal, a estes efectos, o custe de execución material daquela. Non forman parte da base impoñible: a) O Imposto sobre o Valor Engadido e demais impostos análogos propios de réximes especiais. b) As taxas, prezos públicos e demais prestacións patrimoniais de carácter público local relacionadas, no seu caso, coa construción, instalación ou obra. c) Os honorarios de profesionais. d) O beneficio empresarial do contratista, no suposto de que este exista. Nos supostos de autopromoción polo propio construtor non se poderá deducir o beneficio empresarial de terceiros subcontratistas que facturen directamente ao promotor-construtor que sexa dono da obra. e) Calquera outro concepto que non integre, estritamente, o custe de execución material.2.–O cálculo da base impoñible realizarase polos propios interesados, para cumprimentar a obriga de autoliquidación do imposto, no modelo normalizado aprobado pola Alcaldía, tomando como referencia para a cuantificación da mesma o Presuposto de Execución Material presentado polos interesados, sempre que o mesmo fora visado polo Colexio Oficial correspondente, ou segundo os módulos establecidos no Anexo I da presente Ordenanza, se resultasen de aplicación ao caso, coa excepción prevista no artigo 6 da presente Ordenanza, é dicir, aqueles supostos que soliciten a aplicación dalgunha das bonificacións previstas en dito artigo, nos que será determinada pola Administración a liquidación tributaria e posterior notificación, segundo o acordo polo órgano competente. Cando do proxecto ou solicitude presentada se infira que o orzamento presentado polo interesado consonte á súa propia valoración, sendo superior ao determinado consonte aos módulos expresados no parágrafo anterior, é máis axeitado á realidade da obra, estarase ao aportado polo interesado. ARTIGO 6.–Cota e tipo de gravame. Tal e como dispón o artigo 102 do TRLRHL, a cota do imposto será o resultado de aplicar á base impoñible o tipo de gravame. O tipo de gravame será o 2,5%. ARTIGO 7.–Bonificacións.1.–Outorgarase bonificación ata do 95% da cota do imposto a favor das construcións, instalacións ou obras que sexan declaradas de especial interese ou utilidade municipal por concorrer circunstancias sociais, culturais, histórico artísticas ou de fomento do emprego que xustifiquen tal declaración. Circunstancias sociais culturais ou histórico artísticas Para o recoñecemento do especial interese ou utilidade municipal o suxeito pasivo deberá ser unha Administración Pública, sempre que esta Administración non repercuta sobre o contratista as cotas do I. C. I. O., ou unha entidade sen fin de lucro inscrita no Rexistro Municipal de Asociacións. Circunstancias de fomento do emprego Sempre que así se solicite polos interesados, establécese unha bonificación de ata o 95% da cota íntegra en caso de construcións, instalacións ou obras realizadas nos locais afectos ao exercicio dunha actividade económica da que o suxeito pasivo sexa titular, cando sexan declaradas de especial interese ou utilidade municipal por concorrer circunstancias de fomento do emprego, regulada no artigo 103.2 a) do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. A gradación da porcentaxe de bonificación aplicarase do seguinte xeito: – Ata o 95 por cento pola creación de máis de 20 postos de traballo. – O 75 por cento pola creación de entre 11 e 20 postos de traballo. – O 50 por cento pola creación de ata 10 postos de traballo. Corresponderá dita declaración ao Pleno da Corporación e acordarase, previa solicitude do suxeito pasivo, polo voto favorable da maioría simple dos seus membros. Para a concesión desta bonificación deberán concorrer os seguintes requisitos: Requisitos relativos aos traballadores contratados: j) Computaranse unicamente os novos empregos directos e de carácter indefinido, tanto a xornada completa como reducida. Neste último caso, os empregos computaranse en proporción á duración da xornada. k) Os contratos haberán de manterse, xunto coa media de traballadores da empresa, por un período mínimo de tres anos, contados desde o inicio da actividade. l) Non darán dereito á bonificación as contratacións de traballadores que procedan de traslados ou diminucións de plantillas ou postos de traballo doutros centros do suxeito pasivo dou o seu grupo no termo municipal de Riveira. En caso de fusión, absorción, cambio de denominación ou similares, non darán dereito á bonificación as contratacións de traballadores que xa dispuxeran de contrato laboral nunha empresa afectada por este tipo de procesos. m) Os traballadores deberán ter como destino principal ou lugar no que desempeñan a totalidade ou a meirande parte do seu traballo o local obxecto da obra bonificada. n) Os contratos de traballo deberán formalizarse non prazo máximo de tres anos desde a concesión da licenza de obras correspondente, ou da prórroga que se conceda no seu caso para a execución da obra. Tramitación da bonificación A bonificación deberá solicitarse con carácter previo ou simultáneo á concesión da correspondente licenza de obras. Xunto ca solicitude de bonificación, o interesado achegará a seguinte documentación: 1. Memoria explicativa, integrada por unha descrición da actividade a desenvolver no local obxecto da obra, e que comprenderá unha análise da súa viabilidade.2. Declaración dos empregos a crear, detallando o seu número e modalidade da xornada.3. Declaración dos empregos preexistentes, detallando o seu número e modalidade da xornada, e última relación nominal de traballadores remitida á Tesourería Xeral da Seguridade Social, consistente con dita declaración. A fin de acreditar a creación e mantemento dos empregos creados, durante o mes de decembro do primeiro, segundo e terceiro exercicios posteriores ao remate das obras o interesado deberá aportar a seguinte documentación: 1. Copia dos novos contratos formalizados (unicamente no primeiro exercicio posterior ao inicio da actividade). 2. Última relación nominal de traballadores remitida pola empresa á Tesourería Xeral da Seguridade Social, da que se desprenda o mantemento do emprego por parte da empresa. A comisión de calquera infracción urbanística na execución do investimento obxecto de bonificación, ou o incumprimento do prazo mínimo de mantemento do emprego, dará lugar á perda automática do beneficio fiscal outorgado, debendo ingresarse na Tesourería Municipal o importe da bonificación. Para o caso da concorrencia de circunstancias de fomento do emprego, o suxeito pasivo poderá ser unha entidade con fin de lucro, é deberá levarse a cabo nun chan que permita o uso industrial segundo Plan Xeral de Ordenación Urbana Municipal. Para os casos previstos neste apartado, o obxecto de bonificación deberá dedicarse á finalidade prevista un mínimo de quince anos.2.–Establécese unha bonificación a favor das construcións, instalacións ou obras nas que se incorporen sistemas para o aproveitamento térmico ou eléctrico da enerxía solar para autoconsumo. A aplicación desta bonificación estará condicionada a que as instalacións para produción de calor inclúan colectores que dispoñan da correspondente homologación da Administración competente. A bonificación establécese no 20% dos gastos de execución material dos sistemas de aproveitamento térmico ou eléctrico da enerxía solar a deducir da cota íntegra do imposto, sen que en ningún caso a dedución poida exceder da porcentaxe do 30% da cota. Non se concederá esta bonificación cando a implantación destes sistemas sexa obrigatoria a teor da normativa específica na materia. O suxeito pasivo deberá aportar, xunto coa solicitude da licenza, o proxecto técnico visado polo Colexio Oficial correspondente, acreditativo da incorporación á construción, instalación ou obra de instalacións de enerxía solar térmica ou de enerxía solar fotovoltaica para autoconsumo, así como da homologación dos colectores empregados para a produción de calor.3.–Establécese unha bonificación a favor das construcións, instalacións e obras que favorezan as condicións de acceso e habitabilidade dos discapacitados A bonificación establécese no 20% dos gastos de execución material das obras que favorezan as condicións de acceso e habitabilidade dos discapacitados, a deducir da cota íntegra do imposto, sen que en ningún caso a dedución poida exceder da porcentaxe do 30% da cota. Para a aplicación desta bonificación será necesario que os proxectos de obras contemplen explicitamente e separadamente medidas adicionais as establecidas como obrigatorias e mínimas na normativa Autonómica ó efecto.4.–As bonificacións previstas nos anteriores apartados 2 e 3 serán disfrutables simultaneamente.5.-Nos proxectos que teñan por obxecto a execución dunha vivenda unifamiliar illada, deducirase da cota íntegra o, no seu caso, bonificada do imposto, a cantidade a satisfacer en concepto de taxa polo outorgamento da licenza urbanística correspondente.6.–Dedución da cota íntegra ou bonificada do imposto, de tal xeito que deducirase de dita cota o importe satisfeito ou que deba satisfacer o suxeito pasivo, en concepto de taxa polo outorgamento da licenza urbanística correspondente á construción, instalación ou obra de que se trate, cun límite máximo de dedución do 2,5% do orzamento de execución material (ou se non existe o orzamento de execución material, o importe máximo da dedución serán os módulos que resulten da aplicación da Ordenanza Fiscal n.º 25). ARTIGO 8.–Devengo.1.–Tal e como dispón o artigo 102.4 do TRLRHL, o imposto devengarase no momento de iniciarse a construción, instalación ou obra, aínda cando non contase coa correspondente licenza ou, no seu caso, non se presentase ou non surtise efectos xurídicos a presentación da comunicación previa.2.–Nos supostos de inicio das obras sen se teren presentado as preceptivas solicitudes de licenza, ou comunicación previa, a data de inicio das obras será tida en conta aos efectos de determinar a falta de ingreso das cotas, que suporá a esixibilidade dos recargos de constriximento ou a comisión de infracción tributaria por falta de ingreso do imposto. ARTIGO 8.–Xestión.1.–O Concello establece con carácter obrigatorio, que a liquidación do imposto esixirase en réxime de autoliquidación no momento da presentación e a ingresala nas entidades bancarias colaboradoras, polo que no suposto de solicitude de licencias de obra ou de comunicacións previas que comporten a realización de obras de tal condición, o interesado deberá acompañar á solicitude da licenza, á comunicación previa, o xustificante de pagamento da autoliquidación do I. C. I. O. no modelo normalizado aprobado polo Concello, determinándose a base impoñible da súa declaraciónliquidación da seguinte maneira:  No caso de obras maiores, en función do orzamento presentado polos interesados sempre que o mesmo fose visado polo Colexio Oficial correspondente cando isto constitúa un requisito preceptivo.  No caso de obras menores, en función do orzamento presentado polos interesados ou aplicando os módulos establecidos no Anexo I desta Ordenanza, que terán en todo caso a consideración de importes mínimos. A Administración tributaria poderá ditar unha liquidación complementaria modificando a autoliquidación nos supostos nos que se aprecie un erro na confección da mesma, xa sexa aritmético ou formal coma de interpretación dos elementos determinantes da aplicación dos módulos previstos na presente Ordenanza, que determine unha errónea estimación da base impoñible ou do tipo de gravame, sen prexuízo da ulterior comprobación da obra efectivamente executada para efectuar a liquidación definitiva do imposto. O servizo municipal responsable da tramitación do expediente da licencias de obra, ou da presentación das comunicacións previas, verificará que no mesmo consta o xustificante da liquidación do imposto e, no seu caso, requirirá ao interesado para que o aporte ao expediente.2.–Cando se conceda a licenza preceptiva ou cando, non solicitándose, concedido ou denegado aínda dita licenza preceptiva, se inicie a construción, instalación ou obra, practicarase unha liquidación provisional a conta, determinándose a base impoñible segundo o establece o artigo 103.1 do Texto Refundido da Lei Reguladora das Facendas Locais.3.–No caso de desestimento polo interesado ou que a correspondente licenza urbanística sexa denegada, os suxeitos pasivos terán dereito á devolución das cotas satisfeitas polo imposto.4.–A autoliquidación non poderá esixirse no suposto de que se presente solicitude de bonificación, practicándose, de ser o caso, liquidación de ingreso directo que se notificará unha vez tramitado o expediente ante o órgano competente. ARTIGO 9.–Comprobación Administrativa.1. Unha vez finalizada a construción, instalación ou obra, e tendo en conta o custo real e efectivo, o Concello, mediante a oportuna comprobación administrativa, modificará no seu caso a base impoñible á que se refire o artigo anterior, practicando a correspondente liquidación definitiva, e esixindo do suxeito pasivo ou reintegrándolle, no seu caso, a cantidade que corresponda. Esta función corresponderá ao servizo de inspección tributaria do concello.2. Considérase finalizada unha construción, instalación ou obra na data que se conceda, pola Xunta de Goberno Local, licenza de primeira ocupación do obxecto tributario. De non ter que obter esta, atenderase á data na que a Administración puido ter coñecemento da finalización das ditas obras.3. As datas sinaladas no parágrafo anterior determinarán o inicio do cómputo da prescrición do dereito da administración a practicar unha liquidación definitiva. ARTIGO 10.–Infraccións e sancións. En materia de infraccións e de sancións, serán aplicables, segundo dispón o artigo 11 do TRLRHL, o disposto na Lei xeral tributaria, e nas disposicións que a complementen e desenvolvan. Disposición final Esta Ordenanza foi aprobada polo Pleno en sesión celebrada en data 26 de marzo de 2018, e entrará en vigor ao día seguinte da súa publicación no Boletín Oficial da Provincia. ANEXO I Módulos para obter o orzamento de execución material das obras menores: orzamento de referencia Establécense os seguintes módulos para calcular o orzamento de execución material mínimo das obras menores. No listado que segue detállanse, na columna da esquerda a base física na que se apoia o módulo entre as que distinguimos M/2, M/3, Ml e Ud, na columna central a tipoloxía da obra e na columna da dereita o valor en € de cada unidade. No caso de que a tipoloxía da obra non se atope contemplada no listado, aplicarase o módulo que de acordo coa natureza da obra e os materiais que se vaian empregar máis se lle asemelle. Para o calculo do orzamento haberá que multiplicar o número de unidades de que conste a obra menor polo valor asignado a cada tipoloxía.  M2 = Metros cadrados.  M3 = Metros Cúbicos.  Ml = Metros lineais.  Ud = Unidade. NOTA.–En caso de que unha obra non atope un encadre directo nas distintas aquí tipificadas, aplicaráselle a tarifa que máis se aproxime por identidade de razón entre os supostos tipificados neste Anexo I, salvo que o suxeito pasivo aduza razóns suficientes para desestimar a valoración realizada. Riveira, 14 de xuño de 2018. O alcalde Manuel Ruiz Rivas